REPUBLICA MOLDOVA РЕСПУБЛИКА МОЛДОВА

 **CONSILIUL RAIONAL**  **РАЙОННЫЙ СОВЕТ**

**RÎŞCANI РЫШКАНЬ**

**Proiect**

**Decizia Nr**

din „ ” iunie 2024

**Cu privire la expunerea la licitație**

**a unui spațiu neutilizat din incinta clădirii Consiliului Raional Rîșcani**

 În temeiul art.43, al. (1) lit.(c), (d) şi art. 77 al.(2) din Legea nr. 436/2006 privind administraţia publică locală, art. 17 din Legea nr.121/2007 privind administrarea și deetatizarea proprietății publice, Hotărârii Guvernului nr.136 din 10.02.2009 „Cu privire la aprobarea Regulamentului privind licitaţia cu strigare şi reducere”, Hotărârii Guvernului nr.483/2008 pentru aprobarea Regulamentului cu privire la modul de dare în locațiune a activelor neutilizate, ținănd cont de Proces verbal nr.1 din 05.06.2024 privind determinarea spațiului neutilizat din interiorul edificiului Consiliului Raional Rîșcani.

 **Consiliul Raional DECIDE:**

1. Se expune la licitație publică pentru a fi transmisă în locațiune un spațiu neutiliuzate, etajul 1, din incinta clădirii Consiliului raional Rîșcani, situată pe adresa or. Rîșcani, str. Independenței nr. 38, cu suprafața de 61 m2, proprietatea publică a Consiliului raional Rîșcani, pentru a oferi servicii de catering.
2. Comisia de licitaţie a Consiliului raional Rîşcani va publica avizul și va organiza desfășurarea licitaţiei pentru a fi transmisă în locaţiune încăperea neutilizată, în conformitate cu prevederile legislaţiei în vigoare.
3. Se stabilește că mijloacele financiare necesare pentru organizarea licitației vor fi achitate din sursele bugetului aprobat pentru Aparatul președintelui Raionului.
4. Se stabilește ca mijloacele acumulate vor fi transferate pe contul instituție Aparatului președintelui Raionului Rîșcani.
5. Se încredințează Președintelui raionului Rîșcani, dl Vladimir Mizdrenco, atribuția de a semna contractului de locațiune cu locatarul selectat în rezultatul desfășurării licitației, pe un termen de un an.
6. Se desemnează responsabil de executarea prezentei decizii vicepreședintele raionului dna Dîncenoc Lidia în termen de pînă la 21.07.2024.
7. Controlul executării deciziei se pune în sarcina comisiei consultative de specialitate pentru activități economico-financiare și comerț, și comisiei de specialitate pentru activități social-culturale, învățămînt, protecția socială, sănătate publică, muncă, administrație publică și drept.

**Președinte al ședinței**

**Consiliului Raional**

**Secretar al Consiliului raional Rodica POSTOLACHI**

**NOTA INFORMATIVĂ**

La proiectul de decizie ,,**Cu privire la expunerea la licitație a unui spațiu neutilizat”**

**1.Denumirea autorului şi, după caz, a participanţilor la elaborarea proiectului:** Proiectul de decizie ,,Cu privire la expunerea la licitaţie a unui spașiu neutilizat, pentru a fi transmisă în locațiune, a fost elaborat de către specialistul principal Serviciul Juridic.

**2. Condiţiile ce au impus elaborarea proiectului de act normativ şi finalităţile urmărite:** Proiectul de decizie a fost elaborat ca urmare procesului verbal nr.1 din 05.06.2024 privind determinarea spațiului neutilizat din interiorul edificiul Consiliului rational Rîșcani .

**3. Principalele prevederi ale proiectului şi evidenţierea elementelor noi:**

Prezentul proiect de decizie prevede expunerea la licitaţie publică a unui spațiu neutilizat, proprietatea publică a Consiliului raional Rîşcani, pentru a fi transmisă în locaţiune.

**4. Fundamentarea economico-financiară:** implementarea acestui proiect de decizie necesită mijloace financiare suplimentare.

**5. Modul de încorporare a actului în cadrul normativ în vigoare:** Temei legal pentru adoptarea deciziei sunt: art.43, al. (1) lit. (c), (d) şi art. 77 al.(2) din Legea nr. 436/2006 privind administraţia publică locală, art. 17 din Legea nr.121/2007 privind administrarea și deetatizarea proprietății publice, Hotărârii Guvernului nr.136 din 10.02.2009 „Cu privire la aprobarea Regulamentului privind licitaţia cu strigare şi reducere”, Hotărârii Guvernului nr.483/2008 pentru aprobarea Regulamentului cu privire la modul de dare în locațiune a activelor neutilizate

 **6. Avizarea și consultarea publică a proiectului:** În scopul respectării prevederilor Legii nr. 239/2008 privind transparența în procesul decizional, proiectul a fost plasat pe pagina web a Consiliului raional [www.consiliulriscani.md](http://www.consiliulriscani.md) la directoriul Transparența decizională, secțiunea Consultări publice ale proiectelor. Proiectul de decizie se discută în cadrul consultărilor publice, și se prezintă comisiilor de specialitate pentru avizare, și se propune Consiliului raional pentru examinare și aprobare.

**7. Constatările expertizei juridice.** Proiectul de decizie a fost examinat de serviciul juridic al Aparatului Președintelui, care a confirmat că decizia corespunde normelor legale.

Specialist principal Serviciul juridic Volschi Mihail